**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL DIDŽIAUSIO LEISTINO DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS RASEINIŲ KŪNO KULTŪROS IR SPORTO CENTRE PATVIRTINIMO“ PROJEKTO**

2020 m. gegužės 28 d.

Raseiniai

|  |
| --- |
| **1. Parengto projekto tikslai ir uždaviniai.** |
| Parengto projekto tikslas – pakeisti Raseinių kūno kultūros ir sporto centre didžiausią leistiną darbuotojų, dirbančių pagal darbo sutartis, pareigybių skaičių, kuris buvo patvirtintas Raseinių rajono savivaldybės tarybos tarybos 2015 m. vasario 23 d. sprendimą Nr. TS-31 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių kūno kultūros ir sporto centre patvirtinimo“. Parengto projekto uždavinys – teikti Raseinių rajono savivaldybės tarybai tvirtinti sprendimo projektą, kuriuo keičiamas Raseinių rajono savivaldybės tarybos 2015 m. vasario 23 d. sprendimas Nr. TS-31 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių kūno kultūros ir sporto centre patvirtinimo“.  Vadovaujantis Raseinių rajono savivaldybės tarybos 2020 m. gegužės 21 d. sprendimo Nr. TS-144 „Dėl Raseinių rajono savivaldybės ugdymo įstaigų etatų normatyvų patvirtinimo“ 1.4 papunkčiu, Raseinių kūno kultūros ir sporto centrui perduodami 1,25 sporto specialisto etatai, anksčiau priklausę Raseinių rajono daugiafunkciams centrams (Paupio – 0,5 etato, Ilgižių– 0,25 etato, Gylių– 0,25 etato, Žaiginio - 0,25 etato). Raseinių kūno kultūros ir sporto centre šiuo metu dirba 3,5 etato sporto specialistų. Darbuotojai dirba Nemakščių, Viduklės, Raseinių miesto, Girkalnio, Ariogalos miesto, Betygalos, Šiluvos seniūnijose, kur vykdo sportinį darbą. Gavus 1,25 sporto specialisto etato, būtų galima padidinti Raseinių rajono savivaldybėje sportinio darbo apimtis.Dėl šios priežasties Raseinių kūno kultūros ir sporto centre sporto specialistų etatų skaičius būtų 4,75 etato ir didžiausias leistinas darbuotojų, dirbančių pagal darbo sutartis, pareigybių skaičius nuo 15 etatų padidėtų iki 16,25 etato (žr. pridedamą pareigybių sąrašą). |
| **2. Kokių pozityvių rezultatų laukiama.** |
| Nuo 2020 m. rugsėjo 1 dienos būtų galima padidinti sporto specialistų skaičių Raseinių rajono seniūnijose. Pagerės sportinio darbo kokybė, užimtumas seniūnijose.  |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pareigybė | Eta-tas | Koefici-entas | DU | Sodra | Iš viso 1 mėn. Eur.: | DU | Sodra | Iš viso metams: |
| 1 mėn. Eur. | 1 mėn. Eur. | 4 mėn. Eur. | 4 mėn. Eur. |
| Sporto specialistas | 1,25 | 4,06 | 893,20 | 12,95 | 906,15 | 3572,80 | 51,80 | 3624,60 |

 Sprendimo projektas suderintas su Raseinių rajono savivaldybė administracijos direktoriumi, jo pavaduotoju, Teisės, personalo ir civilinės metrikacijos skyriaus vedėju, Biudžeto ir finansų analizės skyriaus vedėju, Bendrųjų reikalų ir informacinių technologijų skyriaus vedėjo pavaduotoju (kalbos tvarkytoju). Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
|  Parengtas sprendimo projektas neprieštaraujanorminio pobūdžio teisės aktams. |
| **7. Projekto autorius ar autorių grupė.** |
|  Raseinių rajono savivaldybės administracijos Švietimo ir sporto skyriaus vyriausiasis specialistas Jonas Tamošaitis ir Raseinių kūno kultūros ir sporto centro direktoriaus pavaduotojas sportui, l. e. direktoriaus pareigas Gintautas Balčaitis. |

Raseinių rajono savivaldybės administracijos

Švietimo ir sporto skyriaus vedėja Modesta Lukoševičienė

Aiškinamojo rašto priedas

**RASEINIŲ KŪNO KULTŪROS IR SPORTO CENTRO ETATINIŲ PAREIGYBIŲ SĄRAŠAS IR ETATŲ SKAIČIUS**

|  |  |  |  |  |
| --- | --- | --- | --- | --- |
| Eil. Nr. | Pareigybės pavadinimas | Etatųskaičius2020-05-27 | Etatųskaičius(planuojamapadidinti) | Etatųskaičius nuo2020-09-01 |
|  | Direktorius | 1 | - | 1 |
|  | Direktoriaus pavaduotojas ugdymui | 1 | - | 1 |
|  | Direktoriaus pavaduotojas sportui | 1 | - | 1 |
|  | Raštvedys  | 1 | - | 1 |
|  | Sveikatos priežiūros specialistas | 1 | - | 1 |
|  | Vairuotojas | 1 | - | 1 |
|  | Pastatų ir sistemų priežiūros, einamojo remonto darbininkas | 2 | - | 2 |
|  | Valytojas | 3 | - | 3 |
|  | Ūkvedys | 0,5 | - | 0,5 |
|  | Sporto specialistas | 3,5 | 1,25 | 4,75 |
|  | **Iš viso:**  | **15** | **1,25** | **16,25** |